বৃহস্পতিবারই মুক্তি পেয়েছে ‘রাবতা’র টাইটেল ট্র্যাক। রাবতা’র পরিচালক দিনেশ ভিজন জানান, শুধুমাত্র এই গানের ভিডিওতে অভিনয় করার জন্য দীপিকাকে অনুরোধ করেছিলেন তিনি। আর দীপিকাও ঠিক তখনই রাজিও হয়ে যান। দিনেশ বলেন, “দীপিকা ছোটখাটো বিষয়ও মন দিয়ে শোনে এবং সেটিই একটি বিরাট পার্থক্য এনে দেয়। এই গানের নাচ এবং এ গানের মেজাজ কেমন হবে এই নিয়ে আমরা এক আলোচনায় বসি। এবং তারপর থেকে পুরো কাজটিই চলেছিল বেশ দ্রুতগতিতেই। এর পর মাত্র এক রাতেই গোটা গানের শুট করে ফেলেন দীপিকা।” তিনি আরও বলেন, ‘‘আমি খুব খুশি যে দীপিকা আমার ছবির টাইটেল ট্র্যাকে কাজ করেছেন। আমি বিশ্বাস করি যে ও আমার জন্যে খুবই লাকি’’ এর আগে দিনেশ ভিজনের সঙ্গে দীপিকা ‘লভ আজকাল’ এবং ‘ককটেল’ ছবিতে কাজ করেছেন। ‘রাবতা’ ছবিতে অভিনয় করেছেন সুশান্ত সিং রাজপুত ও কৃতী শ্যানন। ছবি মুক্তি পাবে আগামী ৯ জুন।